ทริปตะลอนทัวร์ย่านเยาวราช ^^ แต่ทำไม มาวรจักร ??? ก็เพราะว่า ผู้นำทัวร์ของเราได้บอกว่า คั่วไก่อร่อย ต้องวรจักร เด้อค่า จะช้าอยู่ไย ก็ต้องมาชิม (ปกติเคยกินแถวเยาวราช) 

ร้านอยู่ที่ไหนก็ เปิด Map ได้เลย นะคะ หรือ ถ้าใคร สันทัดแถวนั้นก็ เลยโรงพยาบาลกลางมา เจอแยกเลี้ยวขวา ร้านจะอยู่ในตลาด ด้าน ซ้ายมือ ให้สังเกตุ ซ.บ้านดอกไม้ 1 รถให้แนะนำจอดข้างทางแถวๆเซเว่นก็ได้คะ ก็จะมีป้ายอยู่ด้านหน้าว่าให้ตรงเข้าไป ^^ ละแวกนี้ น้องแมวคุม คะ แมวเยอะเดินเข้ามาเราจะได้กลิ่นหอมๆ และเปลวไฟ คิคิ เพราะว่า ร้านนี้ใช้เตาถ่านในการผัดนั้นเองงงงง และร้าน จะแบ่งเป็น 2 ฝั่งคะ เมนู มีทั้ง ก๋วยเตี๋ยวคั่ว(ไก่,หมู,เบคอน,) ก๋วยเตี๋ยวน้ำ ข้าวผัด ข้าวต้ม ปีกไก่ทอดน้ำปลา และมีของหวานด้วย ร้านนี้ใช้ไก่บ้านผัด และ ไม่มีชูรสด้วย นะคะ 

เมนูที่ชิม (เนื่องจากไม่ได้เป็นคนสั่ง ^^ อาจบอกไม่ครบแฮ่ๆ และจำราคาไม่ได้ เพราะไม่ได้จ่าย ^^ )

*** ปีกไก่ทอดน้ำปลา เสริฟพร้อมน้ำจิ้ม***
อร่อย ชอบ แนะนำสั่งกินเล่น ปีกไก่เค็มๆ กรอบๆ ไม่เหนียว ทอดออกมาแห้ง กินเล่นไม่ต้องจิ้มน้ำจิ้มที่เสริฟมาก็อร่อย หรือจะกินกับ ซอสพริก ก็ได้ 

*** ข้าวผัด ***
เห็นหน้าตาแล้ว แบบว่า คิดถึงข้าวผัดที่กินตอนเด็กๆ ผัดมามีกลิ่นหอมไม่แน่ใจเพราะหอมจากคั่วไก่เปล่า ข้าวแห้ง คะน้าไม่ขม ปรุงรสด้วย มะนาวและน้ำปลาอีกนิด อร่อยเลย

***ก๋วยเตี๋ยวคั่วไก่ กุ้ง เบคอน***
ของขึ้นชื่อเลย อย่างที่ได้ทราบจากรีวิวคุณมด แนะนำว่า เป่าให้หายร้อนสักนิดค่อยกินจะดีต่อลิ้น ^^ 
ที่นำมาเลยคือ กลิ่นหอมไหม้ๆนิดๆ คะ สำหรับร้านนี้ไม่มีปลาหมึกกรอบ นะคะ  ทานแล้ว ไม่รู้สึกว่ามันเกินไป(บางร้านผัดน้ำมันเยอะเกิน) ทานคู่กับไก่นุ่มๆ และผักกาดแก้ว ตามสูตร จีนแต้จิ๋ว(แอบไปหาข้อมูลเพิ่ม) อร่อยค๊า หรือจะใส่ซอสพริกเพิ่มอีกนิด ก็ได้นะคะ เพราะวาชอบแบบใส่ซอสเพิ่มอีกนิด ^^ 

ก็เป็นอีกร้านที่คิดว่า หลายๆรู้จัก หรือ ได้ยินชื่อ แต่ยังไม่เคยได้ไป ก็มาลองกันนะคะ ^^ 

